stanford-oval/wikipedia huggingface dataset:
Suomen Ekonomit
Palkinnot > Opetuspalkinto 2014

Vaasan yliopisto, markkinoinnin pääaineopiskelijoille suunnattu 15 opintopisteen kurssikokonaisuus tilastotieteiden johdantokurssi, tilastollinen tietojenkäsittely ja markkinoinnin analyysit. Opetuspalkinnon saivat kurssien opettajat kauppatieteellisestä tiedokunnasta yliopisto-opettaja Minna-Maarit Jaskari ja tutkijatohtori Katarina Hellen sekä päätoiminen tuntiopettaja Christina Gustafsson teknillisen tiedekunnan matemaattisten tieteiden yksiköstä.
Palkinnot > Opetuspalkinto 2013

Lappeenrannan teknillinen yliopisto, kauppatieteellinen tiedekunta, MIMM-maisteriohjelma ja sen ydintiimin professorit Sanna-Katriina Asikainen, Olli Kuivalainen, Sami Saarenketo ja Liisa-Maija Sainio.
Palkinnot > Opetuspalkinto 2012

Lappeenrannan teknillinen yliopisto, kauppatieteellinen tiedekunta, kansainvälisen markkinoinnin professorit Olli Kuivalainen ja Sami Saarenketo kurssistaan International Entrepreneurship. Voittajaa etsittiin teemalla kotikansainvälisyys.
Palkinnot > Opetuspalkinto 2011

Vaasan yliopisto, Johtamisen yksikön kandidaatin tutkielmaprosessi ja yliassistentti Annika Tidström.
Poliittiset sidonnaisuudet

Suomen Ekonomit tukee puolueita valtakunnallisissa vaaleissa (kunnallis-, eduskunta-, Euroopan parlamentin ja tasavallan presidentin vaalit) kohtuullisilla ja tavanomaisilla summilla. Suomen Ekonomit ei anna suoraa rahallista tukea, vaan tuki annetaan pääsääntöisesti varainhankintaseminaareihin tai vastaaviin tapahtumiin osallistumalla ja se kohdennetaan tasapuolisesti eri puolueille.
Aiheesta muualla

Suomen Ekonomien kotisivu
One Racing

One Racing on italialainen pikkuformulatalli. Vuonna 2009 tallin kuljettaja Daniel Mancinelli voitti kuljettajien mestaruuden Italian Formula Renault-sarjassa. Talli on kilpaillut myös Eurocup Formula Renault-sarjassa vuosina 2009-2011 vaihtelevalla menestyksellä. Vuonna 2011 talli kilpaili myös Formula Renault Alps-sarjassa sijoittuen kuudenneksi. Talli jatkaa sarjassa vuonna 2012.
Jeumont

| Jeumont |
| --- | --- |
 Kunnan keskustaa
 vaakuna
 Jeumont
 Koordinaatit: 50°17′43″N, 4°06′07″E 
Valtio:  Ranska
Alue:  Hauts-de-France
Departementti:  Nord
Arrondissementti:  Avesnes-sur-Helpe
Pinta-ala:  
 – Kokonaispinta-ala:  10,2 km²
Väkiluku (2016):  10 185 
 – Väestötiheys:  997 as./km²
Kunnan numero:  59324
 
 Kunnan kotisivut 
Infobox OKVirheellinen NIMI-arvo: 
Jeumont on kunta Pohjois-Ranskassa Nordin departementissa Hauts-de-Francen alueella. Se sijaitsee Sambrejoen varrella Ranskan ja Belgian rajalla.
Jeumontissa on useita art deco –tyylisuunnan taloja, jotka paikallinen arkkitehti Adolphe Danis on suunnitellut.
Tunnettuja kuntalaisia

Jean-Pierre Papin (s.1963), jalkapalloilija, pelasi Jeumontissa 1970–1978
Benjamin Pavard (s.1996), jalkapalloilija, pelasi Jeumontissa 2002–2005
Aiheesta muualla

Kuvia tai muita tiedostoja aiheesta Jeumont Wikimedia Commonsissa
One Night’s Anger

Matmuja esittämässä ”One Night’s Angeria” semifinaalin pukuharjoituksissa.
”One Night’s Anger” on albanialaisen laulajan Hersjana Matmujan kappale, jolla hän edusti maataan Eurovision laulukilpailussa 2014 Tanskassa. Kappale sijoittui ensimmäisessä semifinaalissa 15:nneksi eikä päässyt finaaliin.
Matmuja voitti Albanian euroviisukarsinnan Festivali i Këngësin 28. joulukuuta 2013 kappaleen albaniankielisellä versiolla ”Zemërimi i një nate”. Englanninkielinen versio ja musiikkivideo kappaleesta julkaistiin 16. maaliskuuta 2014.
Olivar de Quintosin metroasema

Olivar de Quintos on Sevillan metron linjan 1 pääteasema Montequinton kaupunginosassa Dos Hermanasissa Sevillan kaupungin kaakkoispuolella. Asema on maanpäällinen ja se on avattu 23. marraskuuta 2009. Suunnitteilla olevan Tranvía Metropolitano de Dos Hermanas -raitiotien päätepysäkki on tarkoitus rakentaa Olivar de Quintosin aseman yhteyteen.
Aseman yhteydessä on pysäköintialue. Se on linjan vähiten käytetty asema. Vuonna 2011 sitä käytti hieman alle 200 000 matkustajaa.
The Sin and the Sentence

| The Sin and the Sentence Trivium |
| --- | --- | --- |

Studioalbumin tiedot
 Julkaistu: 20. lokakuuta 2017
 Tuottaja(t): Josh Wilbur
 Tyylilaji: thrash metal, heavy metal, progressiivinen metalli
 Kesto: 57.18
 Levy-yhtiö: Roadrunner
Listasijoitukset
  Suomen virallinen lista: 4.
Triviumin muut julkaisut
| Silence in the Snow 2015 | The Sin and the Sentence 2017 | What the Dead Men Say 2020 |
Singlet albumilta The Sin and the Sentence
 ”The Sin and the Sentence” Julkaistu: 1. elokuuta 2017  ”The Heart from Your Hate” Julkaistu: 24. elokuuta 2017  ”Betrayer” Julkaistu: 15. lokakuuta 2017  ”Endless Night” Julkaistu: 9. huhtikuuta 2018
The Sin and the Sentence on yhdysvaltalaisen metalcoreyhtyeen Triviumin kahdeksas studioalbumi, joka julkaistiin 20. lokakuuta 2017.
Kappaleet

The Sin and the Sentence – 6.23
Beyond Oblivion – 5.17
Other Worlds – 4.50
The Heart from Your Hate – 4.04
Betrayer – 5.27
The Wretchedness Inside – 5.32
Endless Night – 3.38
Sever the Hand – 5.26
Beauty in the Sorrow – 4.31
The Revanchist – 7.17
Thrown Into the Fire – 5.29
Pillars of Serpents – 5.03 (Japanin bonuskappale)
Kokoonpano

Matt Heafy – kitara, laulu
Corey Beaulieu – kitara, taustalaulu
Paolo Gregoletto – bassokitara, taustalaulu
Alex Bent – rummut
Arviot

Kaaoszine.fi: 9+/10
Imperiumi: 8-/10
Soundi:
Aiheesta muualla

The Sin and the Sentence Discogsissa (englanniksi)
Albumi The Sin and the Sentence Encyclopaedia Metallum -sivustolla (englanniksi)
Omar

Omar voi tarkoittaa seuraavia:
Omar, arabialainen miehen etunimi
Omar, Umar ibn al-Khattab (581–644), kalifi 634–644, arabien suurvallan perustaja
Omar, Fazerin makeinen
Omar, sukunimenä:
Abu Hafs Omar (800-luvulla), barbareskilainen merirosvo
Ali Omar (s. 1975), suomalainen enkelisijoittaja, lääkäri ja yrittäjä
Don Omar (oik. William Omar Landrón Rivera, s. 1978), puertoricolainen reggaeton
Fartun Abukar Omar (s. 1986), somalialainen pikajuoksija
Hairuddin Omar (s. 1979), malesialainen jalkapalloilija
Ilhan Omar (s. 1981), amerikansomalialainen demokraattipoliitikko
Mohammed Omar (s. 1959), Afganistanin Taleban-liikkeen johtaja 1996–2001
Samia Yusuf Omar (1991–2012), somalialainen pikajuoksija
Omar, kuvitteellisia henkilöitä:
Hadschi Halef Omar, Karl Mayn kirjoissa.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Omar”, voi hakea sivunnimihaulla, laajalla sivunnimihaulla tai tekstihaulla.
Jevaughn Minzie

| Mitalit> Maa:   Jamaika.Miesten yleisurheilu. Olympialaiset  | Mitalit> Maa:   Jamaika.Miesten yleisurheilu. Olympialaiset  | Mitalit> Maa:   Jamaika.Miesten yleisurheilu. Olympialaiset  | Maa:   Jamaika> Miesten yleisurheilu. |
| --- | --- | --- | --- |
|  Kultaa | Rio 2016 | 4 × 100 metriä |  |
Jevaughn Minzie (s. 20. heinäkuuta 1995) on jamaikalainen pikajuoksija. Hän edustaa Bog Walk High -seuraa ja on pituudeltaan 173 cm.
Minzie saavutti alle 18-vuotiaiden Keski-Amerikan ja Karibian mestaruuskilpailuissa 2012 kultaa 100 metrilä ja 4 × 100 metrin viestissä sekä hopeaa 200 metrillä. Saman vuoden alle 20-vuotiaiden MM-kilpailuissa Barcelonassa hän juoksi kolmannen osuuden hopeaa saaneessa Jamaikan pikaviestijoukkueessa. Hän sai alle 20-vuotiaiden Pan-Amerikan mestaruuskilpailuissa 2013 hopeaa 4 × 100 metrin viestissä, oli viides 100 metrillä ja kuudes 200 metrillä.
Minzie juoksi Eugenen alle 20-vuotiaiden MM-kilpailuissa 2014 ankkuriosuuden pronssia saaneessa Jamaikan pikaviestijoukkueessa. 100 ja 200 metrillä hän karsiutui välierissä. Hän sai Jamaikan-mestaruuskilpailuissa 2016 pronssia 100 metrillä. Saman vuoden Rio de Janeiron olympialaisissa hän juoksi alkuerissä 4 × 100 metrin viestissä. Loppukilpailussa Jamaika voitti toisella kokoonpanolla kultaa.
Henkilökohtaiset ennätykset > Ulkoradat

| Laji | Aika | Paikka | Päivä |
| --- | --- | --- | --- |
| 100 m | 10,02 | Kingston | 1. heinäkuuta 2016 |
| 200 m | 20,37 | Kingston | 27. maaliskuuta 2014 |
| 400 m | 48,83 | Kingston | 13. helmikuuta 2016 |
Lähteet ja huomautukset

↑  juoksi vain alkuerissä
1 2 3 4  Jevaughn Minzie JAM tilastopaja.net. Viitattu 28.8.2016. (englanniksi)[vanhentunut linkki]
Omaperäismaa

Omaperäismaa (ruots. odaljord) oli Ruotsissa ja Suomessa itsenäisen, täysin omistus- ja perintöoikeuksin hallitun maan nimitys. Se oli yksi maanluonnon laji. Maanluonto tarkoitti maakirjaan merkittyä luokkaa, joka osoitti maasta suoritettavan maaveron määrän ja sen, millainen oikeus maatilan asukkaalla tilaansa oli. Omaperäismaan vastakohta oli kruununmaa, johon yksityiset eivät voineet saada omistusoikeutta. Omaperäismaata oli kahta eri laatua: perintömaata eli veromaata ja rälssimaata. Rälssimaa eli rälssitila oli maatila, johon kruunu oli ainiaaksi menettänyt maanomistus- ja verotusoikeuden.
Omaperäismaata muodostui muinoin siten, että ihmiset valtasivat asumattomista erämaista raivattavaksi sopivaa maata ensiksitulijan otto-oikeudella. Näin muodostui taloja ja kyliä, ja valtaajat saivat maihinsa omistusoikeuden. Valtion vallan kasvaessa se alkoi jo keskiajalla ja uuden ajan alussa supistamaan kylien valtaamia erämaita. Kustaa Vaasa julisti 1542 asumattomat erämaat valtion omiksi alueiksi. Myöhemmin erotettiin kylien maita kruunulle myös niin sanottuina liikamaina.
Made in Sodankylä

| Made in Sodankylä Stepa |
| --- | --- | --- |

Studioalbumin tiedot
 Äänitetty : Studio Roti, Tampere
 Julkaistu: 17. maaliskuuta 2010
 Formaatti: CD
 Tuottaja(t): Tapani Kansalainen, Ilari Autio, Dr. Are, Rap-One, 10th Wonder
 Tyylilaji: rap
 Levy-yhtiö: Joku Roti Records
Listasijoitukset
  Suomen virallinen lista: 22.
Stepan muut julkaisut
| MC 2008 | Made in Sodankylä 2010 | ...ja naksuvat luupit 2012 |
Made in Sodankylä on rap-artisti Stepan toinen studioalbumi. Se julkaistiin 17. maaliskuuta 2010 Joku Roti Recordsin kautta.
Taustatietoa

Albumilla vierailevat muun muassa Laineen Kasperi, Hannibal, Tykopaatti ja Edorf. Made in Sodankylä nousi julkaisuviikollaan (12/2010) Suomen virallisella albumilistalla sijalle 22 ja vietti listalla yhteensä kaksi viikkoa. Kappaleesta "Kaikki hyvin" on julkaistu musiikkivideo. Kappale Lastenlaulu on yksi levyn suurimpia hittejä. Kappale strimasi kultaa vuonna 2019.
Levyn tuotannossa on vahvasti mukana Tapani Kansalainen ja levyltä löytyy jatko-osa jo Stepan ensimmäiseltä studioalbumilla olleeseen kappaleeseen viimeiset dollarit. Levy äänitettiin Tampereella vuonna 2009.
Kappaleet

Hyvien puolella – 3.55
Kiviranta – 3.57
Kaikki hyvin – 4.17
Joskus vuosien päästä – 4.08
I Don't Give a Fuck – 4.06 (feat. Tapani Kansalainen)
Kuolleet miehet – 2.32
Päivi Paunun lailla – 4.36 (feat. Tykopaatti, Edorf & Hannibal)
Hullut jätkät – 2.52 (feat. Are & Tapani Kansalainen)
Lastenlaulu – 5.22
Toiseksi viimeiset dollarit – 3.52
Ei – 3.44 (feat. Laineen Kasperi)
Made in Sodankylä – 5.23
Biitit

Tapani Kansalainen: 1, 5, 7, 10, 11
Ilari Autio: 2
Dr. Are: 3
Rap-One: 4
10th Wonder: 6, 9, 12
"Hullut jätkät" -kappale koostuu eri Suomi rap kappaleiden biiteistä:
Biitti 1: OG Ikonen - "Rikollinen Ikonen"
Biitti 2: Kemmuru - "Ray Charlz"
Biitti 3: Jontti & Shaka - "Kolmatta linjaa"
Biitti 4: Kaakon Konnat - "Sitihintti"
Biitti 5: Loost Koos - "Kotka päälle"
Biitti 6: Loost Koos - "Muushia"
Arvostelut

Desibeli.net:
Nyt.fi:
Keskisuomalainen: positiivinen
Soundi:
Aiheesta muualla

"Kaikki hyvin" -musiikkivideo YouTubessa
Albumin arvostelu Desibeli -sivustolla (suomeksi)
Albumin arvostelu Helsingin Sanomien (Arkistoitu – Internet Archive) sivustolla (suomeksi)
Albumin arvostelu Keskisuomalaisen (Arkistoitu – Internet Archive) sivustolla (suomeksi)
Albumin arvostelu Redrum-187 -sivustolla (suomeksi)
Albumin arvostelu Tuoreet Platat -sivustolla (suomeksi)
John Green (kirjailija)

John Green vuonna 2014.
John Michael Green (s. 24. elokuuta 1977 Indianapolis, Yhdysvallat) on yhdysvaltalainen kirjailija ja YouTube-videobloggaaja. Hän kirjoittaa nuorten aikuisten kirjallisuutta.
Green valmistui Kenyon Collegesta vuonna 2000 suoritettuaan tutkinnon kahdessa pääaineessa, englannissa ja uskontotieteessä. Hänen ensimmäinen kirjansa Looking for Alaska (suom. Kaikki viimeiset sanat), sai suurelta osin inspiraationsa hänen ajastaan ​​Indian Springs -koulussa. Green asui monia vuosia Chicagossa, jossa hän toimi kirja-arvostelijana lehdessä.
Kirjat > Suomennetut teokset

Kaikki viimeiset sanat.  (Looking for Alaska, 2005)  Suomentanut Helene Bützow. Helsinki:  WSOY, 2014.  ISBN 978-951-0-40270-2.
Teoria Katherinesta.  (An Abundance of Katherines, 2006)  Suomentanut Helene Bützow. Helsinki:  WSOY, 2016.  ISBN 978-951-0-41794-2.
Let It Snow: kolme talvista rakkaustarinaa.  (Let It Snow: Three Holiday Romances, 2008)  Suomentanut Inka Parpola, Helene Bützow, Kaisa Kattelus. Helsinki:  WSOY, 2016.  ISBN 978-951-0-41895-6.  – Maureen Johnsonin ja Lauren Myraclen kanssa
Arvoitus nimeltä Margo.  (Paper Towns, 2008)  Suomentanut Helene Bützow. Helsinki:  WSOY, 2015.  ISBN 978-951-0-41175-9.
Will Grayson, Will Grayson.  (Will Grayson, Will Grayson, 2010)  Suomentanut Helene Bützow. Helsinki:  WSOY, 2017.  ISBN 978-951-0-42770-5.  – David Levithanin kanssa
Tähtiin kirjoitettu virhe.  (The Fault in Our Stars, 2012)  Suomentanut Helene Bützow. Helsinki:  WSOY, 2013.  ISBN 978-951-0-39499-1.
Kilpikonnan kuorella.  (Turtles All the Way Down, 2017)  Suomentanut Helene Bützow. Helsinki:  WSOY, 2017.  ISBN 978-951-0-43128-3.  – Julkaistaan 24. lokakuuta 2017
YouTube-toiminta

John Greenin ja hänen veljensä Hankin yhteistä videoblogia julkaistaan Vlogbrothers YouTube-kanavalla. Vuoden 2017 alussa Green ja hänen paras ystävänsä Chris Waters aloittivat 100 päiväisen videoblogin kuntonsa kohentamisesta YouTube-kanavalla 100days. Green on myös toiminut juontajana opetuksellisen YouTube-kanavan Crash Course historiaa käsittelevillä videoilla.
Aiheesta muualla

Kuvia tai muita tiedostoja aiheesta John Green Wikimedia Commonsissa
Omar (makeinen)

Avattu Omar-pussi (2008)
Omar on Fazer Makeisten valmistama kermakaramelli. Makeisten valmistukseen on käytetty maitoa, sokeria, tärkkelyssiirappia, kovetettua kasviöljyä, maitorasvaa, stabilointiainetta (E 420), suolaa sekä vanilliiniaromia. Omareita myydään 220 gramman pusseissa.
Omar-kääre ja makeinen (2008)
Omar on alun perin Chymos-makeisyrityksen tuote, jota alettiin valmistaa vuonna 1966. Se kehitettiin kilpailijaksi porvoolaisen Brunbergin vuodesta 1910 valmistamalle Alku-kermakaramellille. Omar-nimen valitsi taiteilija-kirjailija Aimo Vuorinen, joka toimi Chymoksella pakkaussuunnittelijana. Vuorisen kertoman mukaan kilpailijat olivat jo ehtineet rekisteröidä monia hyviä tuotenimiä, joten ne eivät olleet käytettävissä. Chymoksellakin oli lista nimiehdokkaista vastaisia tarpeita varten. Vuorinen silmäili listaa ja valitsi nimen Omar. Hänelle oli annettu tunti aikaa suunnitella makeiselle nimi ja käärepaperi. Nimen keksimiseen siitä meni kymmenisen minuuttia. Vuorisen mielestä Omar ei ollut mitenkään erityisen sopiva nimi, mutta ei siinä ollut erityistä vikaakaan. Hän teki kääreestä luonnoksen, jonka tehtaan johto hyväksyi. Hän piirsi sen puhtaaksi, ja seuraavana päivänä se lähti painoon. Omarista tuli menestys. Sopivan kirjainyhdistelmänsä perusteella se on päätynyt myös ristisanatehtäviin.
Markkinoilla on myös ollut Mansikka-Omaria, Kahvi-Omaria, Mokkapala-Omaria ja kovia Omar-karamelleja. Nykyään jäljellä on vain perinteinen Omar, joka kuuluu Fazerin Classic-sarjaan. Myös Omarin makuista jäätelöä ja munkkeja valmistetaan.
Kesällä 2017 Omarin pussi ja kääre uudistettiin.
Ontinyent CF

Ontinyent Club de Fútbol on jalkapalloseura, joka tulee Ontinyentin kaupungista Espanjasta. Joukkue on perustettu vuonna 1931 ja se pelaa tällä hetkellä maan kolmanneksi korkeimmalla sarjatasolla Segunda División B:ssä. Sen kotistadionina toimii 5 000-paikkainen Estadio El Clariano.
Joukkue on pelannut historiansa aikana maan kolmella eri kansallisella sarjatasolla. Korkeimmillaan se pelasi kaudet 1963–1965 ja 1968–1971 toiseksi korkeimmalla sarjatasolla Segunda Divisiónissa. Suurimman osan historiastaan se on kuitenkin pelannut alimmalla sarjatasolla Tercera Divisiónissa.
Aiheesta muualla

Seuran virallinen kotisivusto (Arkistoitu – Internet Archive) (espanjaksi)
Jason Richardson

Jason Richardson on seuraavien henkilöiden nimi:
Jason Richardson (s. 1981), yhdysvaltalainen koripalloilija
Jason Richardson (s. 1986), yhdysvaltalainen pika-aitajuoksija
Jason Richardson (s. 1991), yhdysvaltalainen kitaristi
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Jason Richardson”, voi hakea sivunnimihaulla, laajalla sivunnimihaulla tai tekstihaulla.
John Wesley Shipp

| John Wesley Shipp |
| --- | --- |
 Shipp vuoden 2006 Comic Conissa, Dallasissa.
Henkilötiedot
Syntynyt: 22. tammikuuta 1955 (ikä 69)  Norfolk, Virginia
Ammatti:  näyttelijä
Näyttelijä
Aktiivisena:  1980–
Merkittävät roolit:  Salama (Flash) Mitch Leery (Dawson's Creek)
Palkinnot
 Daytime Emmy (1986, 1987) 
Aiheesta muualla
IMDb 
Elonet
John Wesley Shipp (s. 22. tammikuuta 1955 Norfolk, Virginia) on yhdysvaltalainen Daytime Emmy -palkittu näyttelijä, joka tunnetaan televisiosarjoista Flash ja Dawson's Creek.
Hän aloitti näyttelemisen televisiossa Guiding Light -televisiosarjan myötä, jossa Shipp näytteli vuosina 1980–1984. Hänellä oli myöhemmin myös vieraileva rooli televisiosarjoissa Rakkaat siskot, NYPD Blue, Kunnian miehet ja CSI: New York.
Aiheesta muualla

Kuvia tai muita tiedostoja aiheesta John Wesley Shipp Wikimedia Commonsissa
James B. Sumner

| James B>  Sumner |
| --- | --- |

Henkilötiedot
Syntynyt: 19. marraskuuta 1887 Canton, Yhdysvallat
Kuollut: 12. elokuuta 1955 (67 vuotta) Buffalo, Yhdysvallat
Kansalaisuus:   Yhdysvaltalainen
Koulutus ja ura
Tutkinnot:  Harvardin yliopisto
Väitöstyön ohjaaja:  Otto Folin
Instituutti:  Cornellin yliopisto
Oppilaat:  Alexander Dounce
Tutkimusalue:  Kemia
Tunnetut työt:  Entsyymien kiteytys
Palkinnot:   Nobelin kemianpalkinto (1946)
James Batcheller Sumner (19. marraskuuta 1887 Canton – 12. elokuuta 1955 Buffalo) oli yhdysvaltalainen kemisti, joka sai Nobelin kemianpalkinnon vuonna 1946 havainnostaan, että entsyymejä voidaan kiteyttää. Sumner jakoi palkintonsa John Howard Northropin ja Wendell Meredith Stanleyn kanssa.
Sumner valmistui Harvardin yliopistosta vuonna 1910. Harvardissa hän oli tutustunut huomattaviin kemisteihin kuten Roger Adamsiin, Farrington Danielsiin, Frank C. Whitmoreen, James Bryant Conantiin ja Charles Loring Jacksoniin. Hän jatkoi biokemian opiskelua Harvardissa ja saavutti filosofian tohtorin arvon vuonna 1914. Sen jälkeen hän toimi biokemian apulaisprofessorina Cornellin yliopistossa.
Cornellissa Sumner aloitti tutkimuksensa koskien entsyymejä. Erityisesti hänen tutkimuskohteenaan oli ureaasientsyymi. Aluksi Sumner ei onnistunut ja hänen työtoverinsa uskoivatkin, että hänen päämääräänsä oli mahdoton saavuttaa. Vuonna 1926 hän kuitenkin todisti, että pienetkin entsyymit oli mahdollista eristää ja kiteyttää. Hänen tutkimuksensa toivat hänelle professorin arvon vuonna 1929.
Vuonna 1937 Sumnerille myönnettiin Guggenheim Fellowship -apuraha ja hän työskenteli viisi kuukautta Ruotsissa Theodor Svedbergin kanssa. Samana vuonna John Howard Northrop onnistui kiteyttämään pepsiinin.
Vuonna 1948 Sumner pääsi Yhdysvaltain kansallisen tiedeakatemian jäseneksi. Hän kuoli syöpään 12. elokuuta 1955.
Aiheesta muualla

Sumnerin elämäkerta Nobel-säätiön sivuilla
Oddernesin kirkko

| Oddernesin kirkko Oddernes kirke |
| --- | --- |
 Kirkko vuonna 2006.
Sijainti:  Kristiansand, Norja
Kirkkokunta:  Norjan kirkko
Hiippakunta:  Agderin ja Telemarkin hiippakunta
Rakentamisvuosi:  1100-luku
Materiaali:  kivi
Istumapaikkoja:  395
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Oddernesin kirkko (norj. Oddernes kirke) on Kristiansandin kunnassa Norjassa sijaitseva kivinen pitkäkirkko 1100-luvulta.
Aiheesta muualla

Kuvia tai muita tiedostoja aiheesta Oddernesin kirkko Wikimedia Commonsissa
Jason Richardson (koripalloilija)

Jason Richardson
Jason Richardson (s. 20. tammikuuta 1981) on yhdysvaltalainen kilpauransa päättänyt koripalloilija. 198 cm pitkä ja 102 kg painanut Richardson oli pelipaikaltaan heittävä takamies. NBA:han hänet valittiin Michigan Staten yliopistosta vuonna 2001 Golden State Warriors -joukkueeseen.
Vuonna 2002 Richardsonista tuli ensimmäinen NBA-pelaaja, joka voitti sekä Rookie Challengen parhaan pelaajan palkinnon että saman vuoden NBA:n donkkikisan. Hän voitti myös vuoden 2003 NBA:n donkkikisan, jolloin hänestä tuli Michael Jordanin jälkeen kautta aikain toinen pelaaja, joka on pystyi voittamaan kyseisen kisan kahdesti peräkkäin.
Richardson teki vuonna 2002 Warriorsin ennätyksen osumalla pelissä Los Angeles Lakersia vastaan kuusi kertaa 3 pisteen kaaren takaa ilman ohiheittoa. Vuosina 2004–2005 Richardson teki 14 tupla-tuplaa (koripallo-ilmaus: kahdessa eri tilastolajissa saavuttaa kaksilukuiset numerot). Yli 20 pisteen pelejä hänellä oli NBA:ssa 79, yli 30 pisteen pelejä kymmenen ja yksi yli 40 pisteen peli.
Kaudeksi 2007–2008 Richardson siirtyi Golden State Warriorsista osaksi Michael Jordaninkin omistamaan Charlotte Bobcatsiin. Kesken kauden 2008–2009 hän siirtyi Phoenix Sunsiin. Kaudesta 2010–2011 alkaen hän pelasi Orlando Magicissa ja kaudesta 2012–2013 alkaen Philadelphia 76ersissa.
Richardson ilmoitti päättävänsä pelaajauransa syyskuussa 2015.
One Ok Rock

| One Ok Rock |
| --- | --- |


Tiedot
Tyylilaji:  J-rock, vaihtoehtorock
Laulukieli:  Japani, englanti
Jäsenet:  Taka, laulu   Toru, kitara   Ryota, basso   Tomoya, rummut  
Entiset jäsenet:  Alex, kitara (2005–2009)  Tomo, rummut (2005–2006) 
Levy-yhtiö:  A-Sketch  
Infobox OKNimi-testi OK: 
One Ok Rock (ワンオクロック、ワンオク、OOR) on japanilainen rockyhtye, jonka nykyiseen kokoonpanoon kuuluvat laulaja Takahiro Moriuchi, kitaristi Toru Yamashita, basisti Ryota Kohama ja rumpali Tomoya Kanki. Yhtye perustettiin vuonna 2005 Tokiossa, Japanissa. Yhtyeen debyyttialbumi Zeitakubyō julkaistiin marraskuussa 2007.
Albumit

Zeitakubyō (2007)
Beam of Light (2008)
Kanjō Effect (2008)
Niche Syndrome (2010)
Zankyō Reference (2011)
Jinsei kakete boku wa (2013)
35xxxvv (2015)
Ambitions (2017)
Eye of the Storm (2019)
Luxury Disease(2022)
One Raffles Place

| OUB Centre |
| --- | --- |

Sijainti:  Raffles Place, Singapore
Koordinaatit:  1°17′03″N 103°51′04″E﻿ / ﻿1.284258°N 103.851064°E﻿ / 1.284258; 103.851064
Rakennustyyppi:  Pilvenpiirtäjä
Tyylisuunta:  Modernistinen arkkitehtuuri
Suunnittelija:  Kenzō Tange
Valmistumisvuosi:  1986
Omistaja:  United Overseas Bank
 fiOUB Centre 
  
One Raffles Place, aiemmin OUB Centre rakennuksessa pääkonttoriaan pitävän United Overseas Bankin mukaan, on Singaporen Raffles Placella sijaitseva pilvenpiirtäjä. Rakennuskompleksi koostuu kahdesta Raffles Placen aukion laidalla olevasta pilvenpiirtäjästä, jonka yhteydessä on Raffles Placen MRT asema.
Torneista korkeampi 1 torni on 280 metriä korkea, mikä tekee siitä yhden maan korkeimmista rakennuksista. Pilvenpiirtäjän 1. tornin rakennustyöt käynnistettiin vuonna 1982 ja ne saatiin päätökseen vuonna 1986. Rakennuskompleksin 2. torni valmistui vuonna 2012. Tornissa 1. on 63 maanpäällistä ja neljä maanalaista kerrosta, tornissa 2 on 38 kerrosta ja 1 kerros maan alapuolella. Rakennuksen suunnittelusta vastasi arkkitehtitoimisto Kenzo Tange Associates.
Aiheesta muualla

Kuvia tai muita tiedostoja aiheesta One Raffles Place Wikimedia Commonsissa
OUB Centre.